CELEX: 62010TN0439
Language: el
Date: 2010-09-24 00:00:00
Title: Υπόθεση T-439/10: Προσφυγή της 24ης Σεπτεμβρίου 2010 — Fulmen κατά Συμβουλίου

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/34
            
         Προσφυγή της 24ης Σεπτεμβρίου 2010 — Fulmen κατά Συμβουλίου
   (Υπόθεση T-439/10)
   ()
   2010/C 328/58
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Fulmen (Τεχεράνη, Ιράν) (εκπρόσωπος: A. Kronshagen, δικηγόρος)
   
      Καθού: Συμβούλιο της Ευρωπαϊκής Ένωσης
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την παράγραφο 11, τμήμα I B, του παραρτήματος του κανονισμού (ΕΕ) 668/2010 του Συμβουλίου σχετικά με ορισμένα περιοριστικά μέτρα κατά του Ιράν, καθώς και την απόφαση του Συμβουλίου της 26ης Ιουλίου 2010 στο μέτρο που αφορά την προσφεύγουσα·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προσφεύγουσα ζητεί την ακύρωση του εκτελεστικού κανονισμού (ΕΕ) 668/2010 του Συμβουλίου για την εφαρμογή του άρθρου 7, παράγραφος 2, του κανονισμού (ΕΚ) 423/2007 (1), καθώς και της αποφάσεως 2010/413/ΚΕΠΠΑ του Συμβουλίου (2) για περιοριστικά μέτρα κατά του Ιράν με σκοπό την αποτροπή της διάδοσης των πυρηνικών όπλων, κατά το μέτρο που αυτή συμπεριλήφθηκε στον κατάλογο προσώπων, οργανισμών και οντοτήτων των οποίων τα κεφάλαια και οι οικονομικοί πόροι δεσμεύθηκαν κατ’ εφαρμογή της εν λόγω διατάξεως.
   Προς στήριξη της προσφυγής της, η προσφεύγουσα υποστηρίζει ότι η προσβαλλόμενη απόφαση του Συμβουλίου πρέπει να ακυρωθεί, καθόσον, κατά τον χρόνο λήψεώς της, δεν υπήρχε καμία σχετική απόφαση αρμόδιας εθνικής αρχής που να αιτιολογεί επαρκώς τη συμπερίληψη της προσφεύγουσας στον κατάλογο των οργανισμών που σχετίζονται με το πυρηνικό και του πυραυλικό πρόγραμμα του Ιράν.
   Επιπλέον, η προσφεύγουσα προβάλει παράβαση των διαδικαστικών εγγυήσεων, καθόσον τα δικαιώματά της άμυνας και το δικαίωμά της σε δίκαιη έχουν προσβληθεί στο μέτρο που:
   
               —
            
            
               η απόφαση του Συμβουλίου να τη συμπεριλάβει στον επίμαχο κατάλογο δεν είναι επαρκώς αιτιολογημένη·
            
         
               —
            
            
               της αποφάσεως του Συμβουλίου δεν προηγήθηκε κοινοποίηση των εις βάρος της προσφεύγουσας στοιχείων· και
            
         
               —
            
            
               δεν της δόθηκε η δυνατότητα να υποβάλει τις παρατηρήσεις της σε σχέση με τα εν λόγω στοιχεία.
            
         
      (1)  Εκτελεστικός κανονισμός (ΕΕ) 668/2010 του Συμβουλίου, της 26ης Ιουλίου 2010, για την εφαρμογή του άρθρου 7, παράγραφος 2, του κανονισμού (ΕΚ) 423/2007 σχετικά με ορισμένα περιοριστικά μέτρα κατά του Ιράν (ΕΕ L 195, σ. 25).
   
      (2)  Απόφαση 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (ΕΕ L 195, σ. 39).